எழுத்து மரபு.மொழியின் மிகச் சிறிய அலகு எழுத்து. ஒலி எழுத்தை phoneme என்பர். எழுதப்படும் உரு எழுத்தை letter என்பர். தமிழ் எழுத்துக்கள் முதலெழுத்து என்றும்,சார்பெழுத்து என்றும் பகுக்கப்பட்டுள்ளன. எழுத்து என்பது முதலெழுத்தையே குறிக்கும். முதலெழுத்து 30. இதில் உயிரெழுத்து 12 மெய்யெழுத்து 18 ஆகியவை உள்ளன. எழுத்து ஒலிக்கும் அளவை மாத்திரை என்பர். மாத்திரை என்பது இயல்பாக கண் இமைக்கும் கால அஅளவு. உயிரெழுத்தில் குறில், நெடில் என்னும் பாகுபாடுகள் உள்ளன. குறில் எழுத்து ஒரு மாத்திரை காலமும், நெடில் எழுத்து இரண்டு மாத்திரை காலமும் ஒலிக்கும். மெய்யெழுத்து அரை மாத்திரை கால அளவு ஒலிக்கும். சார்பெழுத்துக்களைத் கி.மு. நாலாம் நூற்றாண்டுத் தொல்காப்பியம் 3 வகை எனக் காட்டுகிறது. கி.பி. 13 ஆம் நூற்றாண்டு நன்னூல் 10 வகையாக்கிக் காட்டுகிறது. .மெய்யெழுத்து வல்லினம், மெல்லினம், இடையினம் என மூன்றாகப் பகுக்கப்பட்டுள்ளது. ஒலி அழுத்தத்தோடு பிறக்கும் எழுத்துக்களை வல்லினம் என்பர். க ச ட த ப ற ஆகிய ஆறும் வல்லினம். மூக்கொலியோடு பிறக்கும் எழுத்துக்களை மெல்லினம் என்பர். ங ஞ ண ந ம ன ஆகிய ஆறும் மெல்லினம். இந்த இரு வகைக்கும் இடைப்பட்ட ஒலி உடையவை இடையினம். ய ர ல்ல வ ழ ள என்னும் ஆறும் இடையினம்..இவை தொன்று தொட்டு வரும் மரபு..எழுத்து மயக்கம்.ஆணும் பெண்ணும் ஒருவரைப் பார்த்து மற்றொருவர் மயங்கி இணைவது போலவும், நண்பர் இருவர் மயங்கி இணைவது போலவும் எழுத்துகள் இணைவது எழுத்து மயக்கம் எனப்படும்.